Salamemo: Eesti on kaotamas Ida-Virumaad131
Julgeolekukomisjonile laekunud memo on teravas vastuolus sellega, mida räägivad rahvale poliitikud ja ametnikud avalikult.
Mullu aprillis nimetas president Toomas Hendrik Ilves Delfi Läti harule antud usutluses kirjaoskamatuteks neid välisajakirjanikke, kes uurivad, kas Eestis võiks korduda Ukrainas juhtunu.
Ka Andres Kasekamp kinnitas mullu mais Eesti Välispoliitika Instituudi toimetistes, et Narva ei ole järgmine (artikkel kandis pealkirja „Why Narva is not next“).
Kuid augustis 2015 laekus julgeolekukomisjonile, mis koondab olulisemate jõuametkondade esindajaid, memo, mis esitas Ida-Virumaal toimuvat hoopis süngemas võtmes. Tolle paberi uuem versioon valmis tänavu veebruaris, kui Ida-Virumaalt oli üle rullunud koondamiste laine ja töötute arv kasvas järsult.